
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR.  1
din 7 ianuarie 2016
                                          privind acoperirea definitivă a deficitului bugetar pe anul 2015 

                                              a secţiunii de dezvoltare, din excedentul bugetului local 

Consiliul Local al Municipiului Sighişoara, întrunit în şedinţă extraordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 45/04.01.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;   
Ţinând cont de prevederile art. 58 alin. (1) din Legea nr. 273/2006 privind finanţele publice locale, cu modificările şi completările ulterioare, coroborate cu prevederile O.M.F.P. nr. 4075/2015 pentru aprobarea Normelor metodologice privind încheierea exerciţiului bugetar al anului 2015;

Având în vedere Raportul de specialitate cu nr. 42/04.01.2016 al Direcţiei economice, prin care se propune şi se justifică necesitatea acoperirii definitive a deficitului bugetar pe anul 2015 a secţiunii de dezvoltare, din excedentul bugetului local, îndeplinindu-se astfel prevederile legale;
Având în vedere avizul favorabil al comisiei de comerţ;

În baza art. 36 (2) lit. “b”, (4) lit. “a” şi (9), art. 45 (2) şi a art. 115 (1) lit. “ b” din Legea nr. 215/2001, Legea administraţiei publice locale, republicată, cu modificările şi completările ulterioare,

                                                           HOTĂRĂŞTE:

Art. 1.  Se aprobă acoperirea definitivă a deficitului bugetar pe anul 2015 a secţiunii de dezvoltare cu suma de 1.523.043,34 lei, din excedentul bugetului local.
Art. 2. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara şi Direcţia economică din cadrul Municipiului Sighişoara.
Art  3. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

             Pop Claudiu 

  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  2 ex. Direcţia Economică.

  8 ex. 

A.B.
